Don Pepot

Ernesto Fajardo (født 6. november 1933 i Malabon i Rizal Province på De filippinske øyer, død 18. januar 2022 i Valenzuela), bedre kjent under artistnavnet Don Pepot, eller ganske enkelt Pepot, var en filippinsk komiker, skuespiller, radiovert og forfatter.

I de første årene av karrieren ble han ganske enkelt kjent som Pepot. Før sin showbiz-karriere var han del  av et omreisende komedieshow hvor han var i tandem med Apeng Daldal. Han er kjent fra blant annet Hee-Man: Master of None, My Bugoy Goes to Congress og Enteng the Dragon.

Han ble tildelt Lou Salvador Sr. Memorial Award ved FAMAS Awards 2005.

I 2014 gikk det rykter på sosiale medier om hans død. Fajardo benektet dette, og klargjorde at han hadde pensjonert seg og bodde i Malabon.

Pepot døde 18. januar 2022, i en alder av 88. Ifølge datteren Michelle Fajardo, som bekreftet nyheten til Super Radyo DZBB, døde han på Veteran Memorial Hospital i Valenzuela på grunn av lungebetennelse forårsaket av covid-19.

Referanser

Eksterne lenker 
 
 

Filippinske skuespillere
Filippinske forfattere
Personer fra Metro-Manila
Dødsfall relatert til covid-19 på Filippinene
Skuespillere ofre for covidpandemien